Σειρά πρόσθετων περιοριστικών μέτρων για συγκράτηση της διασποράς του κορωνοϊού στην Αττική, όπου καταγράφονται περισσότερα από τα μισά ενεργά κρούσματα Covid-19 της χώρας, ανακοίνωσε ο υφ. Πολιτικής Προστασίας και Διαχείρισης Κρίσεων, Ν. Χαρδαλιάς, με στόχο την προφύλαξη ευάλωτων ομάδων σε ευαίσθητες περιοχές, αλλά και την προστασία των εργαζομένων. Όπως τόνισε, το πρόβλημα εντοπίζεται σε συγκεκριμένες περιοχές-γειτονιές, ειδικά στον δήμο Αθηναίων, όπου οι ασθενείς είναι τώρα 966. Την ίδια ώρα, και πάλι πάνω από 300 σε ένα 24ωρο είναι τα νέα κρούσματα του ιού, ακόμα περισσότεροι, 71, οι διασωληνωμένοι, ενώ και τα θυύματα αυξήθηκαν κατά δύο.